Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: ajánlást tett arra vonatkozóan, hogy gondoskodjon a község jegyzőjének eljárása során az 1957. évi IV. törvény
Paragraph Index: 259

ajánlást tett arra vonatkozóan, hogy gondoskodjon a község jegyzőjének eljárása során az 1957. évi IV. törvény rendelkezéseinek betartásáról. Az ajánlásokat elfogadták. Az ajánlásra adott választ az országgyűlési biztos elfogadta. 2000/88/II. szám OBH 7879/1997. A határértéket meghaladó károsanyag-kibocsátás, továbbá a határértéket szintén meghaladó zajkeltő tevékenység sérti a kibocsátó üzem környezetében lakók egészségét. A környezetvédelmi hatóság intézkedéséhez szükséges közegészségügyi hatósági hozzájárulásról való döntés elmulasztása a jogállamiságból fakadó jogbiztonság elvével összefüggésben sérti a legmagasabb szintű testi és lelki egészséghez való jogot. Teljes szöveg: 3.13. alfejezetben. OBH 7899/1997. I. A birtokvédelmi ügyben hozott határozat végrehajtásának elmulasztása az Alkotmány 13. § (1) bekezdésében deklarált tulajdonhoz való joggal összefüggésben visszásságot okoz. II. A jegyzőhöz intézett megkeresés teljesítésének elmaradása sérti az országgyűlési biztosok törvényben meghatározott vizsgálati jogosultságát, korlátozza az országgyűlési biztosokat alkotmányos feladatuk ellátásában, ezáltal az Alkotmány 2. § (1) bekezdésében deklarált jogállamiságból fakadó jogbiztonsággal összefüggésben alkotmányos visszásságot okoz. Teljes szöveg: 3.10. alfejezetben. OBH 8127/1997. Az Alkotmány 70/E. §-ában deklarált szociális biztonsághoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az önkormányzat a szociális ellátásra való jogosultságot a törvényben meghatározottaknál szigorúbb feltételekhez köti. Teljes szöveg: 3.14. alfejezetben. OBH 8619/1997. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 70/E. §-ában megfogalmazott szociális biztonsághoz való joggal összefüggésben visszásság, ha az önkormányzat határozatának indoklása hibás, de a határozat rendelkező része megfelel a jogszabályoknak és az ügyfelet alkotmányos jogaival kapcsolatban nem éri hátrány. Panaszos beadványában sérelmezte, hogy Berekböszörmény Község Önkormányzata elutasította ápolási díj iránti kérelmét. A vizsgálat során kapott tájékoztatás szerint panaszos a kérelem benyújtásának idején jövedelempótló támogatásban részesült, ezért a képviselő-testület a kérelmet elutasította. A határozat indoklása szerint „ápolási díj állapítható meg annak a hozzátartozónak, aki 18. életévét betöltött tartósan beteg személy gondozását végzi, rendszeres pénzellátásban részesül, ide nem értve a gyermekgondozási segélyt.” Az állampolgári jogok országgyűlési biztosa általános helyettese megállapította, hogy a szociális igazgatásról és

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes